Абдула II (Йордания)
Абдула II бин ал-Хусейн () е настоящият крал на Хашимитското кралство Йордания.

Биография 
Роден е на 30 януари 1962 г. в Аман, Йордания. Син е на крал Хусейн I и Муна ал Хусейн.

Абдула получава сериозно образование – служи в британската армия, следва международна политика в Оксфордския университет, посещава Джорджтаунския университет. След края на образованието си, се завръща в Йордания и се отдава на офицерска кариера. През 1993 г. поема поста на заместник-командващ на националните елитни части, а 5 години по-късно става генерал-майор.

През 1993 г. се жени за палестинката Рания ал-Ясин. Кралското семейство има 4 деца:

На 25 януари 1995 г. с декрет крал Хусейн I посочва за наследник на престола сина си Абдула II. Декретът изненадва мнозина, тъй като за най-вероятен престолонаследник се е сочел Хасан ибн Талал – чичото на Абдула II. След смъртта на крал Хусейн крал на Йордания става Абдула II.

Единствено Абдула и мароканският крал Мохамед VI са считани за преки потомци на пророка Мохамед, което допринася за високия престиж на йорданското кралско семейство в арабския свят. Сред широки кръгове на Запад Абдула II минава за общителен и диалогичен политик, поради неговата прозападна и проамериканска външна политика. Защитници на човешките свободи и права често критикуват йорданските власти в недостатъчната свобода на словото. Абдула е попечител на мюсюлманските и християнските свещени места в Йерусалим, позиция, заемана от неговата династия от 1924 г. насам.

Деца 
Абдула II и Рания ал-Ясин имат четири деца:

принц Хюсеин, роден на 28 юни 1994 г.
 принцеса Иман, родена на 27 септември 1996 г.
 принцеса Салма, родена на 26 септември 2000 г.
 принц Хашим, роден на 30 януари 2005 г.

Източници 

Монарси на Йордания
Възпитаници на Джорджтаунския университет
Родени в Аман
Почетни доктори на МГИМО
Носители на Ордена на Свети Олаф
Носители на Ордена на Карлос III